วันนี้ของครูอารยา หลังเลิกซื้อหวยมา 3 ปี มีเงินเก็บสร้างบ้านกว่า 3 ล้าน (คลิป)
จำได้ไหม ครูอารยา เคยสัญญาเลิกซื้อหวย 3 ปี มาวันนี้มีเงินเก็บออมสร้างบ้านมูลค่ากว่า 3 ล้าน ที่บ้านไม่มีลอตเตอรี่สักใบเมื่อวันที่ 1 มิ.ย. 63 คุณครูอารยา สุขประเสริฐ อายุ 52 ปี ครูโรงเรียนร้อยเอ็ดวิทยาลัย เปิดเผยว่า ตนรับราชการเป็นคุณครูมา 30 ปี เป็นคนชอบเสี่ยงโชคกับการซื้อลอตเตอรี่ หรือสลากกินแบ่งของรัฐบาล (เปิดใจ ครูอารยา คนจริง 2018 เปลี่ยนเงินหวยงวด 2-3 หมื่นไปสร้างบ้าน)โดยได้นำเงินจากการที่สอนพิเศษนักเรียนหลังเวลาราชการ และวันเสาร์-อาทิตย์ เพื่อมาลุ้นรางวัลกับสลากกินแบ่งของรัฐบาลมาหลายปี แต่ในระหว่างปี 2558 – 2560 ได้ทุ่มซื้อหนักงวดละประมาณ 40000 บาท จากเงินสอนพิเศษ คิดว่าคงจะโชคดีสักครั้งทั้งนี้ ครูอยากลุ้นรางวัลใหญ่รางวัลที่ 1 ที่ 2 แต่ไม่เคยได้เลย อย่างมากก็ถูกเลขท้าย 2 ตัว หรือ 3 ตัว ไม่ได้ทุนคืน เดือนหนึ่งใช้เงินซื้อสลากกินแบ่งรัฐบาล บางเดือนคิดแล้วเป็นเงินกว่า 70000 – 80000 บาท นำสลากกินแบ่งมาทำเป็นที่นอนได้เลยครูอารยา กล่าวอีกว่า เมื่อต้นปี 2560 กลับมาคิดทบทวนในสิ่งที่ผ่านมา เลยคิดได้ เลิกซื้อสลากกินแบ่งรัฐบาล หันมาเก็บออมเงิน ค่อยๆ สร้างบ้านมาต่อเนื่อง จนปัจจุบัน ปี 2563 จนแล้วเสร็จ เพราะในระหว่างนั้นได้ซื้อที่ดินที่อยู่อาศัยในปัจจุบันนี้ ส่งธนาคารด้วย แล้วนำเงินที่ซื้อสลากกินแบ่งรัฐบาลมาจัดซื้อวัสดุใช้สร้างบ้านแทนทั้งนี้ อยากฝากเตือนคอหวยทุกคนที่มีความฝันลมๆ แล้งๆ กับสลากกินแบ่งรัฐบาล ลองมาเก็บออมเงินแทน ซึ่งจะทำให้ชีวิตและครอบครัวมีความสุขมากขึ้นอย่างแน่นอนปัจจุบันหลังเลิกงานก็จะมาทำสวนเศรษฐกิจพอเพียงตามแนวพระราชดำริ ในหลวงรัชกาลที่ 9 ใช้ชีวิตแบบพอเพียง ทำให้มีความสุขกับครอบครัวอย่างยั่งยืน และได้ย้ำฝากเตือนคอหวยว่า เลิกซื้อหวย 3 ปีเท่ากับว่าถูกหวยอย่างแท้จริง ขณะนี้ที่บ้านไม่มีสลากกินแบ่งรัฐบาลแม้แต่ใบเดียว
จำได้ไหม ครูอารยา เคยสัญญาเลิกซื้อหวย 3 ปี มาวันนี้มีเงินเก็บออมสร้างบ้านมูลค่ากว่า 3 ล้าน ที่บ้านไม่มีลอตเตอรี่สักใบ 
เลิกซื้อหวย,ครูอารยา,อารยา สุขประเสริฐ,เลิกซื้อสลากกินแบ่งรัฐบาล,ร้อยเอ็ด,หวย